wickkiey/tamil-wikipedia-chunked huggingface dataset:
# பொன்னேரி

## கல்வி நிலையங்கள்

- அரசு ஆண்கள் மேல்நிலைப் பள்ளி
- உலகநாதன் நாராயணசாமி கலை & அறிவியல் கல்லூரி
- தமிழ்நாடு மீன்வளப் பல்கலைக்கழகம்
- ஜெய்கோபால் கரோடியா அரசு பெண்கள் பள்ளி
- ஈடன் மெட்ரிக்குலேசன் பள்ளி
- சரசுவதி கல்வியியல் கல்லூரி
- புனித யோவான் மெட்ரிக்குலேசன் பள்ளி
- வேலம்மாள் பன்னாட்டு பள்ளி
- வேலம்மாள் மெட்ரிக்குலேசன் பள்ளி
- வேலம்மாள் CBSC பள்ளி
- பாரத் மெட்ரிக்குலேசன் பள்ளி
- ஆதர்ஷ் மெட்ரிக்குலேசன் பள்ளி
- சிரீதேவி கலை & அறிவியல் கல்லூரி ஆகியவை பொன்னேரியில் அமைந்துள்ளன.
# பொன்னேரி

## இதனையும் காண்க

- பொன்னேரி நகராட்சி
- தமிழக நகராட்சிகள்
# பூலாம்பாடி

**பூலாம்பாடி** (ஆங்கிலம்:Poolambadi), இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டம், வேப்பந்தட்டை வட்டத்தில் இருக்கும் ஒரு **இரண்டாம் நிலைப்** பேரூராட்சி ஆகும்.
# பூலாம்பாடி

## அமைவிடம்

பெரம்பலூர் - ஆத்தூர் செல்லும் மாநில நெடுஞ்சாலை எண் 157-இல், பெரம்பலூரிலிருந்து 33 கி.மீ. தொலைவில் பூலாம்பாடி பேரூராட்சி உள்ளது. இதனருகே அமைந்த தொடருந்து நிலையம் 30 கி.மீ. தொலைவில் உள்ள ஆத்தூரில் உள்ளது. இதனருகில் உள்ள ஊர்கள் வீரகனூர் 8 கி.மீ.; அரும்பாவூர் 5 கி.மீ. தொலைவில் உள்ளது.
# பூலாம்பாடி

## பேரூராட்சியின் அமைப்பு

18.30 சகி.மீ. பரப்பும், 15 வார்டுகளும், 98 தெருக்களும் கொண்ட இப்பேரூராட்சி பெரம்பலூர் (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.
# பூலாம்பாடி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3004 வீடுகளும், 10737 மக்கள்தொகையும் கொண்டது.
# பூளுவப்பட்டி

**பூலுவபட்டி** (ஆங்கிலம்:Pooluvapatti), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், பேரூர் வட்டத்தில் இருக்கும் ஒரு பேரூராட்சி ஆகும்.  
பூலுவபட்டி பேரூராட்சி மேற்கு தொடர்ச்சி மலை அடிவாரத்தில் அமைந்துள்ளது. இப்பேரூராட்சிக்கு அருகில் புகழ்பெற்ற பூண்டி வெள்ளிங்கிரி ஆண்டவர் கோவிலும், ஈசா யோகா மையமும் மற்றும் காருண்யா பலகலைகழகமும் சுமார் 8கி.மீ தொலைவில் அமைந்துள்ளது. மேலும் கோவை குற்றாலம் மற்றும் சிறுவாணி அணைக்கட்டு பகுதிகள் சுமார் 8கி.மீ தொலைவில்
அமைந்துள்ளது. இப்பேரூராட்சியின் முக்கிய தொழில் விவசாயம் ஆகும்.
# பூளுவப்பட்டி

## அமைவிடம்

இப்பேரூராட்சி, கோயம்புத்தூரிலிருந்து 23 கி.மீ. தொலைவில் உள்ளது. இதனருகே உள்ள ஊர்கள், தென்கரை 4 கி.மீ., ஆலந்துறை 2 கி.மீ.; தொண்டாமுத்தூர் 8 கி.மீ.; மதுக்கரை, 15 கி.மீ. தொலைவில் உள்ளது.
# பூளுவப்பட்டி

## அமைவிடம்

### போக்குவரத்து:

பூலுவப்பட்டி பேரூராட்சி கோவை - சிறுவாணி சாலையில் அமைந்துள்ளது. மேலும் வெள்ளியங்கிரி மலை, ஈஷா யோக மையம் போன்ற முக்கிய வழிபாட்டுத் தலங்கள் செல்லும் வழியில் அமைந்துள்ளது. எனவே எண்ணற்ற பேருந்துகள் இயக்கப்படுகின்றன.  
கோவை காந்திபுரம் நகரப் பேருந்து நிலையத்திலிருந்து 14,14A,14B,14C,14D,14E,14G,14F,14H,59,59B,59A,59C,59D/E, ஆகிய பேருந்துகள் இயக்கப்படுகின்றன. இவை தவிர பூண்டி மற்றும் சாடிவயல் , கோவை குற்றாலம், சிறுவாணி செல்லும் புறநகர் பேருந்துகளும் இயக்கப்படுகின்றன. திருப்பூரில் இருந்து பூண்டி வெள்ளியங்கிரி ஆண்டவர் கோயிலுக்கு குறிப்பிட்ட நேரங்களில் பேருந்து இயக்கப்படுகிறது.
# பூளுவப்பட்டி

## பேரூராட்சியின் அமைப்பு

16.5 ச.கி.மீ. பரப்பும், 15 பேரூராட்சி மன்ற உறுப்பினர்களும், 38 தெருக்களும் கொண்ட இப்பேரூராட்சி தொண்டாமுத்தூர் (சட்டமன்றத் தொகுதி)க்கும், பொள்ளாச்சி மக்களவைத் தொகுதிக்கும் உட்பட்டது.
# பூளுவப்பட்டி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,575 வீடுகளும், 12,853 மக்கள்தொகையும் கொண்டது.
# போரூர்

**போரூர்** (ஆங்கிலம்: Porur), இந்தியாவின் தமிழ்நாடு மாநிலத்தில் அமைந்துள்ளது. இது சென்னை மாவட்டத்தில் அமைந்துள்ள ஓர் ஊர் ஆகும். இது சென்னை மாநகராட்சி பகுதியாகவும் உள்ளது. இது பூவிருந்தவல்லி - கிண்டி சாலையில், கிண்டியிலிருந்து சுமார் 10 கி.மீ. தொலைவில் அமைந்துள்ளது.
# போரூர்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 43&nbsp;மீட்டர் (141&nbsp;அடி) உயரத்தில் இருக்கின்றது.
# போரூர்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, 28,782 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். போரூர் மக்களின் சராசரி கல்வியறிவு 79% ஆகும். இதில் ஆண்களின் கல்வியறிவு 83%; பெண்களின் கல்வியறிவு 76% ஆகும். இது இந்திய தேசிய சராசரி கல்வியறிவான 59.5% விட கூடியதே. போரூர் மக்கள் தொகையில் 9% ஆறு வயதுக்குட்பட்டோர் ஆவார்கள்.
# போரூர்

## மேலும் பார்க்க

- இராமநாத ஈசுவரன் கோவில்
# பொதட்டூர்பேட்டை

**பொதட்டூர்பேட்டை** (ஆங்கிலம்: **Podaturpet or Pothatturpettai** ), இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தில் பள்ளிப்பட்டு வட்டத்தில் இருக்கும் ஒரு பேரூராட்சி . நெசவு தொழிலுக்கு பெயர் பெற்ற ஊராகும். பொதட்டூர்பேட்டையைத் தலைமையிடமாகக் கொண்டு புதிய ஒன்றியம் மற்றும் வட்டம் உருவாக்கப்பட வேண்டும் என்ற கோரிக்கை மக்களிடம் உள்ளது..அரசு போக்குவரத்துப் பணிமனை உள்ளது
# பொதட்டூர்பேட்டை

## அமைவிடம்

பொதட்டூர்பேட்டை பேரூராட்சி, மாவட்டத் தலைமையிடமான திருவள்ளூருக்கு மேற்கே 68 கி.மீ. தொலைவில் உள்ளது. 23 கி.மீ. தொலைவில் திருத்தணி உள்ளது. நகரி 14 கி.மீ. தொலைவில் உள்ளது. இதன் வடக்கில் சோளிங்கர் 25 கி.மீ. மற்றும் ராணிப்பேட்டை 54 கி.மீ. தொலைவில் உள்ளது ஆந்திரா மாநிலம் திருப்பதி 60 கி.மீ. தொலைவில் உள்ளது
# பொதட்டூர்பேட்டை

## பேரூராட்சியின் அமைப்பு

8.86 ச.கி.மீ. பரப்பும், 18 பேரூராட்சி மன்ற உறுப்பினர்களையும், 116 தெருக்களையும் கொண்ட இப்பேரூராட்சி திருத்தணி (சட்டமன்றத் தொகுதி) மற்றும் அரக்கோணம் மக்களவைத் தொகுதிக்குட்பட்டதாகும்.
# பொதட்டூர்பேட்டை

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சியில் 4,711 வீடுகளையும், 22,040 மக்கள்தொகையையும் கொண்டது. மேலும், இப்பேரூராட்சியின் எழுத்தறிவு பெற்றோர் விகிதம் 75.04 % ஆகும். பாலின விகிதம் ஆயிரம் ஆண்களுக்கு, 975 பெண்கள் வீதம் உள்ளனர்.
பூர்வீக குடில்கள்  
1) ஐயர்(அத்வைதம்)
2) ஓசூர் வீரமுத்து மரபினர்
3) திருப்பாளி மரபினர்
4) ஏக்ரி மரபினர்
5) பழக்கடை மரபினர்
6) லிங்காயித் மரபினர் 7) யாதவர்கள்.
# பொதட்டூர்பேட்டை

## முக்கிய தொழில்

நெசவுத்தொழில் மிக முக்கியமான தொழிலாகவும் மற்றும் பெரும்பான்மையான மக்களால் செய்யப்படுகின்ற தொழிலாகவும் உள்ளது. கைத்தறி மற்றும் விசைத்தறி, இரண்டு வகையான நெசவையும் இம்மக்கள் கையாண்டுவருகின்றனர். இங்கு நெய்யப்படும் உயர்தர கைலிகள் நாட்டின் அனைத்து பகுதிகளுக்கும் விநியோகம் செய்யப்படுகிறது. நெசவுத்தொழிலுக்கு அடுத்தபடியாக விவசாயம் பெரும்பான்மையான மக்களால் மேற்கொள்ளப்படும் முதன்மைத் தொழிலாக இருக்கிறது. நெல், மணிலா, மலர் சாகுபடி, ராகி மற்றும் கரும்பு முக்கிய பயிராக சாகுபடி செய்யப்படுகிறது. மேலும் தற்போது கால்நடைகள், கோழி வளர்ப்பிலும் பெரும்பான்மையான மக்கள் செய்யப்படுகின்ற தொழிலாகவும் உள்ளது.
# பொதட்டூர்பேட்டை

## மருத்துவம்

அரசு பொது மருத்துவமனையும் சில தனியார் மருத்துவமனைகளும் இயங்குகின்றன. அரசு மருத்துவமனை 34 படுக்கை வசதிகளுடன் (ஆனால் மருத்துவர் பற்றாக்குறை மற்றும் அறுவை சிகிச்சை வசதியின்றி) இயங்குகின்றது.
# புதுப்பாளையம் அக்கிரஹாரம்

**புதுப்பாளையம் அக்கிரஹாரம்** (ஆங்கிலம்:Pudupalaiyam Aghraharam), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
# புதுப்பாளையம் அக்கிரஹாரம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 4994 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். புதுப்பாளையம் அக்கிரஹாரம் மக்களின் சராசரி கல்வியறிவு 65% ஆகும், இதில் ஆண்களின் கல்வியறிவு 75%, பெண்களின் கல்வியறிவு 54% ஆகும். இது இந்திய தேசிய சராசரி கல்வியறிவான 59.5% விட கூடியதே. புதுப்பாளையம் அக்கிரஹாரம் மக்கள் தொகையில் 10% ஆறு வயதுக்குட்பட்டோர் ஆவார்கள்.
# புதுப்பட்டினம் (காஞ்சிபுரம் மாவட்டம்)

**புதுப்பட்டிணம்** (ஆங்கிலம்:Pudupattinam), இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
# புதுப்பட்டினம் (காஞ்சிபுரம் மாவட்டம்)

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 20,897 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். புதுப்பட்டிணம் மக்களின் சராசரி கல்வியறிவு 81% ஆகும், இதில் ஆண்களின் கல்வியறிவு 86%, பெண்களின் கல்வியறிவு 76% ஆகும். இது இந்திய தேசிய சராசரி கல்வியறிவான 59.5% விட கூடியதே. புதுப்பட்டிணம் மக்கள் தொகையில் 10% ஆறு வயதுக்குட்பட்டோர் ஆவார்கள்.
# புதூர் (செங்கோட்டை)

**புதூர் (செ) பேரூராட்சி** (ஆங்கிலம்:**Pudur (S)**), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம் செங்கோட்டை வட்டத்தில் இருக்கும் ஒரு பேரூராட்சி ஆகும். பூலாங்குடியிருப்பு, லாலாக்குடியிருப்பு, இரவியதர்மபுரம், கீழப்புதூர், மேலப்புதூர், கண்ணுபுளிமெட்டு, கேசவபுரம் ஆகியவை இணைந்ததே புதூர் (செங்கோட்டை) பேரூராட்சி ஆகும்
# புதூர் (செங்கோட்டை)

## அமைவிடம்

புதூர் (செ) பேரூராட்சி புகழ்பெற்ற சுற்றுலா தலமான குற்றாலத்திலிருந்து 8 கி.மீ தொலைவில், கேரளா செல்லும் சாலையில், மேற்கு தொடர்ச்சி மலை அடிவாரத்தில் அமைந்துள்ளது. இதனருகே அமைந்த தொடருந்து நிலையம், 5 கி.மீ. தொலைவில் உள்ள செங்கோட்டையில் உள்ளது இதனருகே அமைந்த ஊர்கள் குற்றாலம், செங்கோட்டை, தென்காசி ஆரியங்காவு ஆகும்.
# புதூர் (செங்கோட்டை)

## பேரூராட்சியின் அமைப்பு

33.21 ச.கி.மீ. பரப்பும், 15 வார்டுகளும், 42 தெருக்களும் கொண்ட இப்பேரூராட்சி தென்காசி (சட்டமன்றத் தொகுதி)க்கும், தென்காசி மககளவைத் தொகுதிக்கும் உட்பட்டது.
# புதூர் (செங்கோட்டை)

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3322 வீடுகளும், 12457 மக்கள்தொகையும் கொண்டது.
# புதுவயல்

**புதுவயல்** இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டம், காரைக்குடி வட்டத்தில் இருக்கும் ஒரு பேரூராட்சி ஆகும். இப்பேரூராட்சி பாலையூர் மற்றும் சாக்கோட்டை என இரண்டு வருவாய் கிராமங்கள் கொண்டது. இப்பேரூராட்சியில் சோழர்களால் கட்டப்பட்ட புகழ் பெற்ற வீரசேகர உமையாம்பிகை கோவில் என்ற கோவில் உள்ளது. மேலும் உய்யவந்தம்மன் கோவிலும் உள்ளது. காரைக்குடியிலிருந்து புதுவயல் 15 கி.மீ. தொலைவில் உள்ளது.  
2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 2,691 வீடுகளும், 11,284 மக்கள்தொகையும் கொண்டது.
# புதுவயல்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 12&nbsp;மீட்டர் (39&nbsp;அடி) உயரத்தில் இருக்கின்றது.  
காரைக்குடி - மயிலாடுதுறையில் அகல ரயில் பாதையாக மாற்றப்பட்ட ரயில் நிலையம் உள்ளது. இந்த நகரம் அனைத்து முக்கிய நகரங்களுடனும் சாலை வழியாக இணைக்கப்பட்டுள்ளது. காரைக்குடி பழைய பேருந்து நிலையத்திலிருந்து புதுவயல் பேருந்து நிலையத்திற்கு அடிக்கடி டவுன் பேருந்துகள் இயக்கப்படுகின்றன. சென்னை, காரைக்குடி, பரமக்குடி, மதுரை, பட்டுக்கோட்டை, அறந்தாங்கி, ஆலங்குடி, தேவகோட்டை, சிவகங்கை, ராமேஸ்வரம், ஏம்பல், புதுக்கோட்டை, பேரூரணி, நாகூர், திருவாரூர், கோட்டைப்பட்டணம், பிற நகரங்கள் மற்றும் அருகிலுள்ள கிராமங்களில் இருந்து வழக்கமான பேருந்து சேவைகள் உள்ளன. தமிழகத்தின் அனைத்து முக்கிய நகரங்களிலிருந்தும் பேருந்துகளை இணைக்கும் நகரம் காரைக்குடி. இந்த நகரத்தில் அதிக எண்ணிக்கையிலான அரிசி ஆலைகள் உள்ளன, எனவே, சரக்கு கேரியர்களின் அதிக வருகை உள்ளது.
# புலியூர்

**புலியூர்** (ஆங்கிலம்:Puliyur), இந்தியாவின் தமிழ்நாடு மாநிலத்தில் அமைந்துள்ள கரூர் மாவட்டம், கரூர் வட்டத்தில் இருக்கும் ஒரு பேரூராட்சி ஆகும். புலியூர் பேரூராட்சியில் அமராவதி ஆறு பாய்கிறது.
# புலியூர்

## அமைவிடம்

கரூர் - திருச்சி நெடுஞ்சாலையில் அமைந்த புலியூர் பேரூராட்சி, கரூரிலிருந்து 10 கி.மீ. தொலைவில் அமைந்துள்ளது.
# புலியூர்

## பேரூராட்சியின் அமைப்பு

9.68 சகி.மீ. பரப்பும், 15 வார்டுகளும், 73 தெருக்களும் கொண்ட இப்பேரூராட்சி கிருஷ்ணராயபுரம் (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.
# புலியூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,416 வீடுகளும், 12,720 மக்கள்தொகையும் கொண்டது.
# புலியூர்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 106&nbsp;மீட்டர் (347&nbsp;அடி) உயரத்தில் இருக்கின்றது.
# புள்ளம்பாடி

**புள்ளம்பாடி** (ஆங்கிலம்:Pullampadi), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம், இலால்குடி வட்டம், புள்ளம்பாடி ஊராட்சி ஒன்றியத்தில் இருக்கும் ஒரு பேரூராட்சி ஆகும்.
# புள்ளம்பாடி

## அமைவிடம்

புள்ளம்பாடி பேருராட்சி திருச்சி-அரியலூர் தேசிய நெடுஞ்சாலையில் அமைந்துள்ள ஒர் பெரிய ஊராகும். இது திருச்சியிலிருந்து 31 கி.மீ. தொலைவிலும், அரியலூரில் இருந்து 30 கி.மீ. அமைந்துள்ளது.
# புள்ளம்பாடி

## பேரூராட்சியின் அமைப்பு

10 ச.கி.மீ. பரப்பும், 15 வார்டுகளும், 21 தெருக்களும் கொண்ட இப்பேரூராட்சி லால்குடி (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.
# புள்ளம்பாடி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2628 வீடுகளும், 10,241 மக்கள்தொகையும் கொண்டது.
# புள்ளம்பாடி

## கோயில்கள்

இவ்வூரின் முக்கிய திருவிழாவாக சித்திரை மாதம், ஸ்ரீகுளுந்தாளம்மன் தேர்த்திருவிழாவும் புனித அன்னாள் தேவாலய தேர்திருவிழாவும் இங்கு சிறப்பாக கொண்டாடப்படுகின்றன.
# புள்ளம்பாடி

## போக்குவரத்து

- புள்ளம்பாடி ஆனது திருச்சி–ஜெயங்கொண்டம் தேசிய நெடுஞ்சாலையின் நடுவே அமைந்துள்ளது.
- திருச்சி–சென்னை இரயில்வே வழித்தடம் இவ்வழியே செல்வதால் புள்ளம்பாடியில் தொடருந்து நிலையம் அமைந்துள்ளது.
# புள்ளம்பாடி

## கல்வி

- அரசினர் தொழிற்பயிற்சி நிலையம் - மகளிர்
- சகாயமாதா செவிலியர் பயிற்சி நிலையம்
- BSS கணினி பயிற்சி நிலையம்
- மெர்சி லாசரஸ் தட்டச்சு பயிற்சி நிலையம்
- மேரி தட்டச்சு பயிற்சி நிலையம்
# புள்ளம்பாடி

## கல்வி

### பள்ளிகள்

- அரசினர் மேல்நிலை பள்ளி
- அரசினர் தொடக்க பள்ளி (புள்ளம்பாடி மேற்கு)
- அரசினர் தொடக்க பள்ளி (புள்ளம்பாடி கிழக்கு)
- அரசு மழலையர் பள்ளி
- R.C. நடுநிலை பள்ளி
- T.E.L.C. துவக்க பள்ளி
- கலைவாணி மெட்ரிகுலேஷன் பள்ளி
- பாரி மெட்ரிகுலேஷன் பள்ளி
- எஸ்.ஆர். மெட்ரிகுலேஷன் பள்ளி
- காமராஜர் தாய் தமிழ் நர்சரி பள்ளி
- குழந்தை இயேசு உயர்நிலைப்பள்ளி
- ரெயின்போ மழலையர் பள்ளி
# புள்ளம்பாடி

## மருத்துவமனைகள்

- சகாயமாதா மருத்துவமனை
- அரசு பொது நல மருத்துவமனை
- பார்க்கவன் மருத்துவமனை
- செழியன் மருத்துவமனை
- சரஸ்வதி மருத்துவமனை
- அருள்ஜோதி கிளினிக்
- சதாசிவம் கிளினிக்
- அகத்தியர் நாட்டுமருந்துவமனை
- மணிமேகலை அக்குபங்சர் மருத்துவமனை
- கோல்டன் குழந்தைநல மருத்துவமனை
# புஞ்சை தோட்டகுறிச்சி

**புஞ்சை தோட்டக்குறிச்சி** (ஆங்கிலம்:Punjai thottakurichi), இந்தியாவின் தமிழ்நாடு மாநிலத்தில் அமைந்துள்ள கரூர் மாவட்டம், மண்மங்கலம் வட்டத்தில் இருக்கும் ஒரு பேரூராட்சி ஆகும்.
# புஞ்சை தோட்டகுறிச்சி

## அமைவிடம்

கரூர் - வேலூர் செல்லும் நெடுஞ்சாலையில், கரூரிலிருந்து 14 கி.மீ. தொலைவில் புஞ்சை தோட்டக்குறிச்சி பேரூராட்சி உள்ளது. இதன் வடக்கில் 35 கி.மீ. தொலைவில் நாமக்கல் உள்ளது. இதன் அருகமைந்த தொடருந்து நிலையம், 7 கி.மீ. தொலைவில் உள்ள புகலூரில் உள்ளது.
# புஞ்சை தோட்டகுறிச்சி

## பேரூராட்சியின் அமைப்பு

12.5 சகி.மீ. பரப்பும், 15 வார்டுகளும், 24 தெருக்களும் கொண்ட இப்பேரூராட்சி அரவக்குறிச்சி (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.
# புஞ்சை தோட்டகுறிச்சி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,920 வீடுகளும், 10,969 மக்கள்தொகையும் கொண்டது.
# புஞ்சை புகலூர்

**புஞ்சை புகழூர்** (ஆங்கிலம்:Punjaipugalur), இந்தியாவின் தமிழ்நாடு மாநிலத்தில் அமைந்துள்ள கரூர் மாவட்டம், **புகழூர்** வட்டத்தில் இருக்கும் ஒரு நகராட்சி ஆகும்.
# புஞ்சை புகலூர்

## அமைவிடம்

புஞ்சை புகழூர் பேரூராட்சிக்குத் தெற்கே கரூர் 16 கி.மீ.; வடக்கே நாமக்கல் 29 கி.மீ.; மேற்கே ஈரோடு 56 கி.மீ.; கிழக்கே திருச்சி9
6 கி.மீ. தொலைவில் உள்ளது. இதன் அருகமைந்த தொடருந்து நிலையம் 3 கி.மீ. தொலைவில் உள்ள புகழூரில் உள்ளது.
# புஞ்சை புகலூர்

## பேரூராட்சியின் அமைப்பு

9.35 ச.கி.மீ. பரப்பும், 18 வார்டுகளும், 214 தெருக்களும் கொண்ட இப்பேரூராட்சி அரவக்குறிச்சி (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.
# புஞ்சை புகலூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 6,783 வீடுகளும், 23,408 மக்கள்தொகையும் கொண்டது.
# பூவாளூர்

**பூவாளூர்** (*Poovalur*), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம், இலால்குடி வட்டத்தில் இருக்கும் ஒரு பேரூராட்சி ஆகும். இவ்வூரில் பூவாளூர் திருமூலநாதர் சிவன் கோயில் உள்ளது. இக்கோயில் மூலவர் குறித்து தமிழ் பேராசிரியர் சி. தியாகராசர் செட்டியார் **பூவாளூர் புராணம்** இயற்றியுள்ளார்.
# பூவாளூர்

## அமைவிடம்

இலால்குடிக்கு வடக்கே 4 கி.மீ. தொலைவிலும், திருச்சிக்கு வடகிழக்கில் 29 கிலோ மீட்டர். தொலைவிலும், திருச்சிராப்பள்ளி-சிதம்பரம் தேசிய நெடுஞ்சாலையில் பூவாளூர் பேரூராட்சி அமைந்துள்ளது.
# பூவாளூர்

## பேரூராட்சியின் அமைப்பு

5.8 சகி.மீ. பரப்பும், 15 வார்டுகளும், 31 தெருக்களும் கொண்ட இப்பேரூராட்சி இலால்குடி (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.
# பூவாளூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2083 வீடுகளும், 7905 மக்கள்தொகையும் கொண்டது.
# பூவாளூர்

## புகழ் பெற்றவர்கள்

- தமிழறிஞர் சி. தியாகராச செட்டியார்
# புழல்

**புழல்** (ஆங்கிலம்:Puzhal), இந்திய மாநகரம் சென்னையின் புறநகர்ப் பகுதிகளில் ஒன்றாகும். இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தில் இருக்கும் ஓர் ஊர் ஆகும். இவ்வூரில் புழல் ஏரி அமைந்துள்ளது.
சங்க காலத்தில், கோமாண்ட குறும்பா பிரபு அல்லது புழல் ராஜா என்னும் மன்னர் புழலில் கோட்டைகட்டி ஆட்சி புரிந்தார். பிற்காலங்களில் சோழர்களால் இந்த கோட்டையானது கைப்பற்றப்பட்டது என அறியப்படுகிறது.
# புழல்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 20,297 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். புழல் மக்களின் சராசரி கல்வியறிவு 76% ஆகும், இதில் ஆண்களின் கல்வியறிவு 84%, பெண்களின் கல்வியறிவு 68% ஆகும். இது இந்திய தேசிய சராசரி கல்வியறிவான 59.5% விட கூடியதே. புழல் மக்கள் தொகையில் 14% ஆறு வயதுக்குட்பட்டோர் ஆவார்கள்.
# புழுதிவாக்கம்

**புழுதிவாக்கம் (உள்ளகரம்)** (ஆங்கிலம்:**Puzhithivakkam** (**Ullagaram**)), இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் இருந்த சோழிங்கநல்லூர் வட்டத்தை 2018-இல் சென்னை மாவட்டத்தின் ஒரு வருவாய் வட்டமாக இணைக்கப்பட்டது. இதனால் சோழிங்கநல்லூர் வட்டத்தில் இருந்த புழுதிவாக்கம் நகராட்சியையும், பெருநகர சென்னை மாநகராட்சியுடன் இணைக்கபட்டது. புழுதிவாக்கம் சோழிங்கநல்லூர் சட்டமன்ற தொகுதிக்கு உட்பட்டதாகும்.
# புழுதிவாக்கம்

## மக்கள் வகைப்பாடு

2011-ஆம் ஆண்டு மக்கள் தொகை கணக்கெடுப்பின்படி 18 [நகராட்சி]] மன்ற உறுப்பினர்களையும், 13,918 குடும்பங்களையும் கொண்ட இந்நகரத்தின் மக்கள்தொகை 53,322 ஆகும். இந்நகரத்தின் எழுத்தறிவு 95% மற்றும் பாலின விகிதம் 1000 ஆண்களுக்கு 992 பெண்கள் வீதம் உள்ளனர். 6 வயதிற்குட்பட்ட குழந்தைகளின் 5280 எண்ணிக்கை ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 971 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 2,872 மற்றும் 112 ஆகவுள்ளனர். மக்கள்தொகையில் இந்துக்கள் 90.6%, இசுலாமியர்கள் 2.38%, கிறித்தவர்கள் 6.61%, தமிழ்ச் சமணர்கள் 0.12%, மற்றும் பிறர் 0.20% ஆகவுள்ளனர்.
# புழுதிவாக்கம்

## மேலும் பார்க்க

- புழுதிவாக்கம்(உள்ளகரம்) நகராட்சி இணையதளம்
# இரா. புதுப்பட்டி

**ஆர். புதுப்பட்டி** (ஆங்கிலம்:**R.Pudupatti**), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் இராசிபுரம் வட்டத்தில் இருக்கும் ஒரு பேரூராட்சி ஆகும். இப்பேரூராட்சி பொதுமக்களுக்கு காவிரி கூட்டு குடிநீர் திட்டத்தின் மூலம் தினந்தோறும் 70 எல்.பி.சி.டி. குடிநீர் விநியோகம் செய்யப்படுகிறது
# இரா. புதுப்பட்டி

## அமைவிடம்

ஆர். புதுப்பட்டி பேரூராட்சிக்கு தெற்கில் 41 கி.மீ. தொலைவில் நாமக்கல் உள்ளது. இதனருகே உள்ள தொடருந்து நிலையம் 13 கி.மீ. தொலைவில் உள்ள இராசிபுரத்தில் உள்ளது. இதன் கிழக்கே ஆத்தூர் 43 கி.மீ.; வடக்கில் சேலம் 38 கி.மீ. தொலைவில் உள்ளது.
# இரா. புதுப்பட்டி

## பேரூராட்சியின் அமைப்பு

17.20 சகி.மீ. பரப்பும், பேரூராட்சி மன்ற 15 உறுப்பினர்களையும், 31 தெருக்களையும் கொண்ட இப்பேரூராட்சி இராசிபுரம் (சட்டமன்றத் தொகுதி)க்கும், நாமக்கல் மக்களவைத் தொகுதிக்கும் உட்பட்டது.
# இரா. புதுப்பட்டி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,105 வீடுகளும், 7,478 மக்கள்தொகையும் கொண்டது.
# இரா. புதுப்பட்டி

## மக்கள் தொகை பரம்பல்

### பள்ளி௧ள்

- அரசினர் உயர்நிலைப் பள்ளி, இரா.புதுப்பட்டி
- ஊராட்சி ஒன்றியத் தொடக்௧ப் பள்ளி, இரா.புதுப்பட்டி
- ஊராட்சி ஒன்றியத் தொடக்௧ப் பள்ளி, இரா.பு.காட்டூர்
- ஊராட்சி ஒன்றியத் தொடக்கப் பள்ளி, முனியப்பன் புதூர்
- ஊராட்சி ஒன்றியத் தொடக்௧ப் பள்ளி, வெள்ளகல்பட்டி
# இரா. புதுப்பட்டி

## மக்கள் தொகை பரம்பல்

### அலுவலகங்கள்

- பேரூராட்சி அலுவலகம் தொலைபேசி : 04287 - 244160, 244580
- தமிழ்நாடு மின்வாரியதுறை, உதவிபொறியாளர், இரா.புதுப்பட்டி, தொலைபேசி : 04287 - 244543
- இரா.புதுப்பட்டி அஞ்சல் அலுவலகம் தொலைபேசி : 04287 - 244111
- இரா.புதுப்பட்டி தொலைபேசி இணைப்பகம் பொது விசாரணை மற்றும் குறைகள் : 04287 - 244198
- அரசினர் ஆரம்ப சுகாதார நிலையம், நாமகிரிப்பேட்டை, தொலைபேசி : 04287 - 242071
- காவல்நிலையம், நாமகிரிப்பேட்டை, தொலைபேசி : 04287 - 244198
- தீயணைப்புத் துறை, இராசிபுரம், தொலைபேசி : 04287 - 222801
- டி.பி.யெஸ் வங்கி (DBS Bank), இரா.புதுப்பட்டி, தொலைபேசி : 04287 - 244223
# இராஜசிங்கமங்கலம்

**இராஜசிங்கமங்கலம்** இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராஜசிங்கமங்கலம் வட்டத்தின் தலைமையிடமும்/ பேரூராட்சி ஆகும். இவ்வூர் இராமநாதபுரத்திலிருந்து **35 கி.மீ.** தொலைவில் வடக்கே அமைந்துள்ளது. இவ்வூரில் இராஜசிங்க மங்கலம் ஊராட்சி ஒன்றியத்தின் வட்டார வளர்ச்சி அலுவலகம் உள்ளது.
# இராஜசிங்கமங்கலம்

## மக்கள் தொகை

2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி **3,481** வீடுகளும், **14,565** மக்கள்தொகையும் கொண்டது.  
இது 13.25 ச.கி.மீ. பரப்பும், 15 வார்டுகளும், 86 தெருக்களும் கொண்ட ஆர்.எஸ். மங்கலம் பேரூராட்சியானது திருவாடானை (சட்டமன்றத் தொகுதி)க்கும், இராமநாதபுரம் மக்களவைத் தொகுதிக்கும் உட்பட்டது.
# இராஜசிங்கமங்கலம்

## சிறப்பு

இங்கு தமிழகத்திலேயே இரண்டாவதும் இராமநாதபுரம் மாவட்டத்தில் முதலும் ஆன மிகப் பெரிய கண்மாயான இராஜசிங்கமங்கலம் கண்மாய் உள்ளது.. **நாரை தாவாத நாற்பதெட்டு மடை உள்ள கண்மாய்** எனும் சிறப்பு இதற்கு உண்டு. இக்கண்மாய் **1100** ஆண்டுகளுக்கு முன்பே அதாவது **கி.பி. 9-ஆம் நூற்றாண்டில் வாழ்ந்த மூன்றாம் ராஜ சிம்ம** பாண்டிய மன்னனால் உருவாக்கப்பட்டது. இங்கு முழுவதும் விவசாயம் சார்ந்த தொழில்கள் நடைபெறுகின்றன. அருகில் உள்ள கிராமங்கள் முழுவதற்கும் இதுதான் பெரிய ஊர். இங்கு மருத்துவ வசதி, கல்வி வசதி, போக்குவரத்து வசதி ஆகிய அத்தியாவசிய வசதிகள் அனைத்தும் உள்ளன.  
இவ்வூர் சேதுபதி மன்னர் காலத்தில் இராமநாதபுரம் மாவட்டத்தின் **நெற்களஞ்சியம்** என அழைக்கப்பட்டது என்பதை இராமநாதபுரம் மாவட்ட வரலாற்று நூலில் எஸ்.எம். கமால் குறிப்பிட்டுள்ளார்.
# இராஜசிங்கமங்கலம்

## வரலாறு

இந்த ஊரின் வரலாறு:  
**மங்கலம்** என்ற சொல் நற்பயன், அதிர்ஷ்டம் என்னும் பொருள்களில் வழங்கி மக்களின் குடியிருப்புகளையும் குறிக்கத் தொடங்கியது. இடைக்காலத்தில் பிராமணர்களின் குடியிருப்புகள் மங்கலம் எனக் குறிக்கப்பட்டன. அக்கால அரசர்கள் பிராமணர்களுக்கு நிலங்களைக் கொடையாகத் தரும் போது தம் பெயர் விளங்க தம் பெயருடன் ‘மங்கலம்’ என இணைத்துப் பெயர் சூட்டி ஊரமைத்துள்ளனர்.  
அந்த வகையில் **கி.பி. 900 முதல் கி.பி. 920 வரை பாண்டிய நாட்டை ஆண்ட மூன்றாம் ராஜசிம்மன்**, ராஜசிம்மமங்கலம் என தனது பெயரில் ஊரையும் அமைத்து பிராமணர்களுக்கு கொடையாக வழங்கியதை செப்பேடுகள் தெரிவிக்கின்றன.  
தற்பொழுது அந்த பெயர் மருவி **இராஜசிங்கமங்கலம்** என பெயர் உருவானது. அதன் சுருக்கமே **ஆர்.எஸ்.மங்கலம்**.
# இராஜசிங்கமங்கலம்

## சுற்றி உள்ள முக்கிய ஊர்கள்

இதனைச் சுற்றியுள்ள முக்கிய ஊர்கள்:  
இராமநாதபுரம் (35 கி.மீ.)  
பரமக்குடி (37 கி.மீ.)  
தொண்டி (29 கி.மீ.)  
சித்தார்கோட்டை (29 கி.மீ.)  
**நம்புதாளை** (27 கி.மீ.)  
இளையாங்குடி (26 கி.மீ.)  
திருவாடானை (21 கி.மீ.)  
**தேவிபட்டிணம்** (21 கி.மீ.)  
திருப்பாலைக்குடி (17 கி.மீ.)  
உப்பூர் (11 கி.மீ.)
# இராஜபாளையம் (நகரம்)

**இராசபாளையம்** (*Rajapalayam*) இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் உள்ள இராசபாளையம் வட்டம் மற்றும் இராசபாளையம் ஊராட்சி ஒன்றியம் ஆகியவற்றின் நிர்வாகத் தலைமையிட நகரமும், ஒரு நகராட்சியும் ஆகும். மற்றும் மாவட்டத்தில் முதல் மிகப்பெரிய நகரம் ஆகும். இது மதுரையின் தென்மேற்கே 85 கி.மீ. தொலைவில் அமைந்துள்ளது. இராசபாளையம் சட்டப்பேரவைத் தொகுதி தென்காசி மக்களவைத் தொகுதிக்கு உட்பட்டதாகும்.  
இங்கு தென்னை, மாம்பழம் முக்கிய விவசாயம். இங்குள்ள பொருளாதாரம் விவசாயம் மற்றும் பருத்திநூல் உற்பத்தியை அடிப்படையாகக் கொண்டுள்ளது.பல நூற்பு ஆலைகள் உள்ளன. பருத்திச்சந்தையும் குறிப்பிடத்தக்கது.  
இங்குள்ள அய்யனார் கோவிலுக்கு அருகாமையிலுள்ள ஆறுகள் மற்றும் திருவில்லிபுத்தூர் நகரும் ஆன்மிக சுற்றுலாவுக்கு சிறந்த இடங்களாகும்.  
வளர்ப்பு நாய் வகைகளில் இராசபாளையம் நாய் மிகவும் அறியப்பட்ட இந்திய நாட்டு நாய் இனமாகும்.
# இராஜபாளையம் (நகரம்)

## வரலாறு

இங்கு 15 ஆம் நூற்றாண்டு மத்தியில் ஆந்திராவிலிருந்து தெலுங்கு பேசும் ராஜீக்கள் சமுதாயத்தினர் அதிக அளவு குடி பெயர்ந்தனர். அவர்களைக் குறித்தே இந்நகருக்கு ராஜீபாளையம் என பெயர் ஏற்பட்டது. பின்பு காலபோக்கில் இராஜபாளையம் என பெயர் மாறியது. வரலாற்று படி பாளையம் என்ற தமிழ்ச்சொல்லுக்கு கோட்டைகள் இருக்கும் இடம் என்றும் பொருள்படும். பழைய பாளையம் மற்றும் புதுப்பாளையம் என இன்றும் வழக்கில் உள்ளது. விஜயநகர அரசர் புசாபதி சின்ன இராஜூவின் வழித்தோன்றல்களான இவர்கள் முதலில் கீழஇராஜகுலராமனில் தங்கியிருந்து பின்னர் இங்கு குடிபெயர்ந்தனர். மதுரை சொக்கநாத நாயக்கர் கீழ் தளபதிகளாக இங்கு வந்தனர். 16,17 ஆம் நூற்றாண்டில் மதுரை நாயக்க மன்னரிடம் இருந்து இந்த நில பகுதியை வாங்கி இராஜபாளையம் என்ற நகரத்தை கட்டமைத்தனர். இராஜபாளையம் நகரம் முந்தைய திருநெல்வேலி மாவட்டத்தில் ஒரு பகுதியாக இருந்தது.  
துவக்கத்தில் விவசாயமே வாழ்வாதாரமாக இருந்தது. 1900களில் வணிக முயற்சிகள் முன்னேறத் துவங்கின. அவர்களது முயற்சியாலும் கடின உழைப்பாலும் பருத்தி சார்ந்த பல தொழிற்சாலைகள் ஆரம்பிக்கப்பட்டன.
# இராஜபாளையம் (நகரம்)

## மக்கள்தொகை

இந்திய 2011 மக்கள் தொகை கணக்கெடுப்பின்படி 1,30,119 மக்கள் இங்கு வசிக்கின்றார்கள். இவர்களில் 64,624 ஆண்கள், 65,495 பெண்கள் ஆவார்கள்.மக்களின் சராசரி கல்வியறிவு 86.25% ஆகும், இதில் ஆண்களின் கல்வியறிவு 92.18%, பெண்களின் கல்வியறிவு 80.43% ஆகும்.மக்கள் தொகையில் 10,504 ஆறு வயதுக்குட்பட்டோர் ஆவார்கள்.
# இராஜபாளையம் (நகரம்)

## சுற்றுலா

இணைக்கப்பட்டுள்ள படங்கள் சஞ்சீவி மலையிலிருந்து எடுக்கப்பட்டவை. மேற்குத் தொடர்ச்சி மலை பின்னணியில் உள்ளது.
# இராஜபாளையம் (நகரம்)

## சுற்றுலா

### அய்யனார் கோவில்

மேற்குத் தொடர்ச்சி மலையின் சரிவில் அய்யனார் கோவில் அமைந்துள்ளது. இந்த அய்யனார் கோவில் சுற்று வட்டாரத்தில் இருந்துதான் மதுரை மீனாட்சி அம்மன் கோவில் கட்டமைப்புக்கு தேக்கு மரங்கள் கொண்டுச் சென்றதாக வரலாறு!. இவ்விடம் ஆன்மீகம் சார்ந்த சுற்றுலாவுக்கு சிறந்தது. இங்கு ஏராளமான பாதுகாக்கப்பட்ட வனவிலங்கினங்கள் வசித்து வருவதோடு வனத்துறை மூலம் பாதுகாக்கப்பட்டும் வருகின்றன.  
அய்யனார் கோவிலுக்கு செல்லும் வழியில் ஆறாவதுமயில் என்னும் இடத்தில் பாதுகாக்கப்பட்ட இரண்டு அணைகள் உள்ளது.இந்த அணையிலிருந்து தான் நகரின் குடிநீர்த்தேவைகள் நிறைவேற்றப்படுகின்றன.  
**<big>சஞ்சீவி மலை</big>**  
சஞ்சீவி (Sanjeevi) என்பது மூலிகைத் தாவரங்களை உடைய, மங்கலகரமான ஒரு மலை என இராமாயணத்தில் கூறப் பட்டுள்ளது. இந்த மலை இந்துமத தர்மத்தின்படி புனிதமானதாகக் கருதப்படுகிறது. இராமாயணக் கதையின்படி, இது இலங்கைப் போரில் மயக்கமடைந்த இராமர், இலட்சுமணன் மற்றும் படையினரையும் காக்க, துரோனகிரி என்ற இடத்தில் இருந்து அனுமானால் கொண்டுவரப்பட்டதாகக் கூறப்பட்டுள்ள மலையாகும். அனுமன் இலங்கைகக்கு செல்லும் வழியில் சில துண்டுகள் இங்கு சிதறியதாக வரலாறு. எனவே இந்த மலைக்கு சஞ்சீவி மலை என்ற பெயர் வந்தது.  
இந்த மலை நகருக்கு கிழக்கு பக்கம் அமைந்துள்ளது. இந்த மலைமீது முருகன் கோவில் ஒன்றும் உள்ளது. இந்த மலையின் மேல் இருந்து தான் ஆங்கிலேயர்களுக்கு எதிராக இந்திய சுதந்திர வேட்கையை இராஜபாளையம் மற்றும் சுற்று வட்டார பகுதி மக்களிடம் வித்திட்டனர். தற்பொழுது இந்த மலை வனத்துறையின் கட்டுப்பாட்டில் உள்ளது. முருகன் கோவிலுக்கு செல்லும் நுழைவாயின் அடிவாரத்தில் வனத்துறையினர் கட்டுபாட்டு அலுவலகம் அமைத்து பாதுகாத்து வருகின்றனர்.
# இராஜபாளையம் (நகரம்)

## முக்கிய மேல்நிலைப் பள்ளிகள்

- பி.ஏ.சின்னையாராஜா மேல்நிலை பள்ளி.
- பி.ஏ.சி.ஆர்.அம்மனிஅம்மாள் பெண்கள் மேல்நிலை பள்ளி.
- சேத்தூர்.சேவக. பாண்டியர் அரசு ஆண்கள் மேல்நிலைப் பள்ளி.
- சேத்தூர்.சேவக. பாண்டியர் அரசு பெண்கள் மேல்நிலைப் பள்ளி.
- என்.ஏ. அன்னப்பராஜா மேல்நிலை பள்ளி.
- ஏ.கே.டி.தர்மராஜா பெண்கள் மேல்நிலை பள்ளி.
- ஏ.கே.டி.தர்மராஜா ஆண்கள் மேல்நிலை பள்ளி.
- நாடார் மேல்நிலைப் பள்ளி.
# இராஜபாளையம் (நகரம்)

## முக்கிய கல்லூரிகள்

- பி. ஏ. சி. ராமசாமி ராஜா பாலிடெக்னிக்.
- ராம்கோ பொறியியல் கல்லூரி(RIT).
- இராஜபாளையம் இராஜுக்கள் கல்லூரி
- ஏ.கே.டி.தர்மராஜா பெண்கள் கல்லூரி.
- மஞ்சம்மாள் பாலிடெக்னிக்.
# இராஜபாளையம் (நகரம்)

## முக்கிய இலக்கிய அமைப்புகள்

- சுதந்திரச் சிந்தனை
- மாற்று வரலாற்று ஆய்வுக்களம்
- திட்டிவாசல்
- திருவள்ளுவர் மன்றம்
- கம்பன் கழகம்
- மணிமேகலை மன்றம்
- சேக்கிழார் மன்றம்
- நாற்று
# இராமநாதபுரம்

**இராமநாதபுரம்** (*Ramanathapuram*) இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தில் இருக்கும் ஒரு நகராட்சி ஆகும். இதுவே மாவட்டத்தின் தலைநகரமாகும். இது **இராம்நாடு** என்றும் முன்பு **முகவை** என்றும் அழைக்கப்பட்டது. இராமநாதபுரம் நகராட்சி இராமநாதபுரம் சட்டமன்றத் தொகுதிக்கு உட்பட்டதாகும். இராமநாதபுரம் சட்டப்பேரவைத் தொகுதி இராமநாதபுரம் மக்களவைத் தொகுதிக்கு உட்பட்டதாகும்.
# இராமநாதபுரம்

## வரலாறு

பொ.ஊ. 1063இல் முதலாம் ராஜேந்திர சோழன், இந்நகரை தன் ஆளுமையின் கீழ் கொண்டுவந்தனால், இது சிறிது காலம் சோழ பேரரசின் கீழ் இருந்தது.  
பின்னர் பொ.ஊ. 1520இல் விஜயநகர பேரரசை சேர்ந்த நாயக்கர்கள் பாண்டிய நாட்டை தங்கள் கட்டுப்பாட்டின் கீழ் கொண்டுவந்தனர், இதனால் பாண்டிய நாட்டின் கீழ் ஒரு பாளையமாக இருந்த இராமநாதபுரம் சமஸ்தானம் நாயக்கரின் கீழ் பதினேழாம் நூற்றாண்டு வரை இருந்தது. மதுரை நாயக்கர்கள் காலத்தில் மறவர்கள், மதுரை ஆட்சியின் ராமநாதபுரத்தின் படைத்தலைவர்களாக இருந்தனர். நாயக்க மன்னரின் பலவீனத்தை பயன்படுத்தி இரகுநாதத்தேவர் என்னும் சேதுபதி மன்னரானார். இதில் சிவகங்கை மன்னரும் முக்கியமானவர். 1730இல் ஆற்காடு நவாப்பான சந்தா சாகிப் ராமநாதபுரத்தை கைபற்றினார். இந்த பகுதி 1741இல் மராத்தியர்களின் கீழும், பின்னர் 1744இல் நிஜாம்மின் கீழும் இருந்தது. 1752இல் நவாப்பின் மேல் ஏற்பட்ட அதிருப்தியின் காரணமாக, கடைசி நாயக்க மன்னரின் தலைமையில் உள்ளூர் தலைவர்கள் கலகம் செய்தனர். அந்த நேரத்தில், ஆற்காடு நவாப் அரியாசனத்தில் சந்தா சாகிப் மற்றும் முஹம்மது அலி ஆகிய இருவர் இருந்தனர் மற்றும் இந்த மாவட்டம் கர்நாடக பிரதேசத்தின் பகுதியாக இருந்தது. இராமநாதபுரம் நகரம் முந்தைய மதுரை மாவட்டத்தில் ஒரு பகுதியாக இருந்தது . பிரித்தானியர்கள் சந்தா சாகிப்பையும், பிரஞ்சுக்காரர்கள் முஹம்மது அலியையும் ஆதரித்தனர். இதுவே தென்பகுதிகளில் தொடர் கருநாடகப் போர்களுக்கு வழிவகுத்தது.  
ராணி வேலு நாச்சியாரின் மறைவுக்கு பின்னர், மருது சகோதரர்கள் கிழக்கு இந்திய கம்பெனிக்கு முறையாக வரி செலுத்தி சிவகங்கையின் அதிகாரத்தில் இருந்தனர். கௌரிவல்லப பெரியஉடையத்தேவர், மருது சகோதரர்களிடமிருந்து சிவகங்கையை மீட்க ஆங்கிலேயர்களின் உதவியை நாடினார். களோனல் அக்னல் மருது சகோதரர்களை பிடித்து தூக்கில் போட்டுவிட்டு கௌரிவல்லப பெரியஉடையத்தேவரை, சிவகங்கையின் ஜமின் ஆக்கினார். 1892இல் ஜமீன்தாரி முறை ஒழிக்கப்பட்டு பிரித்தானிய ஆட்சியர் நிர்வாகத்திற்காக நியமிக்கப்பட்டார்.  
1910 ஆம் ஆண்டு மதுரை மற்றும் திருநெல்வேலி மாவட்டங்களின் பகுதிகளைக் கொண்டு இராமநாதபுரம் மாவட்டம் உருவாக்கப்பட்டது. இராமநாதபுரம் மாவட்டம் உருவாக்கப்படும் முன் (திருப்பத்தூர்),(திருவாடனை),(பரமக்குடி), (சிவகங்கை),(அருப்புக்கோட்டை), (இராமேஸ்வரம் தீவு) மற்றும் (இராமநாதபுரம்) ஆகியவை இந்த வட்டங்கள் முந்தைய மதுரை மாவட்டத்தில் இருந்தது மற்றும் (விருதுநகர்), (திருவில்லிபுத்தூர்) மற்றும் (சாத்தூர்) ஆகியவை இந்த வட்டங்கள் முந்தைய திருநெல்வேலி மாவட்டத்தில் இருந்தது. ஜே. எப். ப்ரைண்ட் முதல் மாவட்ட ஆட்சியர் ஆனார். பிரித்தானியர்களின் காலத்தில் இந்த மாவட்டம் **இராம்நாடு** என அழைக்கப்பட்டது. இந்த பெயர் சுதந்திரத்திற்கு பின்பும் நீடித்தது. பின்னர் தமிழ் பெயராகிய இராமநாதபுரம் இந்த மாவட்டத்திற்கு சூட்டப்பட்டது. இந்த பகுதியின் மற்றொரு பெயர் முகவை. முகவை என்றால் வைகையின் முகம், அதாவது வைகை நதி கடலில் சங்கமிக்கும் இடம் என்னும் பொருள்.
# இராமநாதபுரம்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து சராசரியாக 2&nbsp;மீட்டர் (6&nbsp;அடி) உயரத்தில் இருக்கின்றது.
# இராமநாதபுரம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, 33 நகராட்சி மன்ற உறுப்பினர்களையும், 14,716 குடும்பங்களையும் கொண்ட இந்நகரத்தின் மக்கள்தொகை 61,440 ஆகும். அதில் 30,904 ஆண்களும், 30,536 பெண்களும் உள்ளனர். இந்நகரத்தின் எழுத்தறிவு 93.07% மற்றும் பாலின விகிதம் 1000 ஆண்களுக்கு, 988 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 6370 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 963 பெண் குழந்தைகள் வீதம் உள்ளனர். மக்கள்தொகையில் இந்துக்கள் 76.39%, இசுலாமியர்கள் 19.71%, கிறித்தவர்கள் 3.08% மற்றும் பிறர் 0.81% ஆகவுள்ளனர்.
# இராமநாதபுரம்

## நகர நிர்வாகம்

இராமநாதபுரம் ஒரு சிறப்பு நிலை நகராட்சி. இராமேஸ்வரம் - மதுரை மற்றும் திருச்சி - காரைக்குடி இராமேஸ்வரம் தொடருந்து பாதையை அகல தொடருந்து பாதையாக மாற்றிய பின், இந்த நகரம் இந்தியாவின் முக்கிய நகரங்களுடன் இணைக்கப்பட்டது. மேலும் தேசிய நெடுஞ்சாலை 49, 210 மற்றும் கிழக்கு கடற்கரை சாலை ஆகியவை இராமநாதபுரத்தை மற்ற நகரங்களுடன் இணைக்கிறது.
# இராமநாதபுரம்

## நகராட்சி நிர்வாகம் மற்றும் அரசியல்

| **நகராட்சி அதிகாரிகள்** |  |  |
| --- | --- | --- |
| தலைவர் |  |  |
| ஆணையர் |  |  |
| சட்டமன்ற உறுப்பினர் | காதர்பாட்சா முத்துராமலிங்கம் |  |
| மக்களவை உறுப்பினர் | நவாஸ் கனி | } |  
இராமநாதபுரம் நகராட்சியானது இராமநாதபுரம் சட்டமன்றத் தொகுதிக்கும் மற்றும் இராமநாதபுரம் மக்களவைத் தொகுதிக்கு உட்பட்டதாகும்.  
2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை திராவிட முன்னேற்றக் கழகத்தை (திமுக) சேர்ந்த காதர்பாட்சா முத்துராமலிங்கம் வென்றார்.  
2024 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை இந்திய ஒன்றிய முஸ்லிம் லீக் கட்சியைச் (இஒமுலீ) சேர்ந்த நவாஸ் கனி வென்றார்.
# இராமநாதபுரம்

## போக்குவரத்து

இந்நகரம் தமிழகத்தின் தென்கிழக்கு பகுதியில் அமைந்துள்ளது. தேசிய நெடுஞ்சாலை 49 ஆனது, இராமேசுவரம் - மதுரையை இணைக்கிறது. தமிழ்நாட்டின் முக்கிய கடற்கரை சாலையாக கிழக்கு கடற்கரை சாலை உள்ளது. இது மாநில தலைநகரமான சென்னை மற்றும் இராமநாதபுரத்தை இணைக்கிறது. இந்த சாலையானது இராமநாதபுரத்தை, பாண்டிச்சேரி, தூத்துக்குடி மற்றும் கன்னியாகுமரியுடன் இணைக்கிறது.  
இராமநாதபுரத்தில் தொடருந்து நிலையம் ஒன்று உள்ளது. இது மதுரை சந்திப்பு வழியாக, இந்தியாவின் முக்கிய நகரங்களுக்கு, இரயில் போக்குவரத்து மூலம் நன்கு இணைக்கப்பட்டுள்ளது.  
இங்கிருந்து 120 கி.மீ தொலைவிலுள்ள மதுரை வானூர்தி நிலையம் அருகிலுள்ள வானூர்தி நிலையம் ஆகும்.
# இராமநாதபுரம்

## புனிதத் தலங்கள்

- இராமேசுவரம் ஆனது சிவன் மற்றும் இராமரின் புனித யாத்திரை தலங்களாக இந்துக்கள் அறியப்படும் இடமாகும்.
- உலகெங்கிலும் இருந்து முஸ்லிம்கள் வருகை தரும் ஏர்வாடி தர்கா புனிதத் தலமாக கருதப்படுகிறது.
# இராமநாதபுரம்

## சுற்றுலா தலங்கள்

### இராமநாதபுரம் அரண்மனை

இராமநாதபுரம் அரண்மனை நகரில் அமைந்துள்ளது. இது 17 ஆம் நூற்றாண்டில் கட்டப்பட்டதாகும். இந்த அரண்மனைக்குள் இராமலிங்க விலாசம் என்னும் அரசவை மண்டபமும் **கௌரி விலாசம்** என்னும் விருந்தினர் மாளிகையும் இராசராசேசுவரி கோவிலும் வேறு சில மாளிகைகளும் இருக்கின்றன. இங்குள்ள இராமலிங்க விலாசத்தில்தான் வீரபாண்டிய கட்டபொம்மன் ஜாக்சன் என்னும் ஆங்கிலேயே அதிகாரியுடன் காரசாரமான விவாதத்தில் ஈடுபட்டார். எனவே இந்த அரண்மனை இந்திய விடுதலைப் போராட்டத்தில் தொடர்புடைய ஒரு அரண்மனையாக பார்க்கப்படுகிறது.
# இராமநாதபுரம்

## சுற்றுலா தலங்கள்

### வழிபாட்டுத் தலங்கள்

இராமநாதபுரத்திற்கு கிழக்கே இராமேஸ்வரம் மேற்கே திருஉத்திரகோசமங்கை தெற்கே திருப்புல்லாணி வடக்கே தேவிபட்டினம் ஆகிய முக்கிய இந்து வழிபாட்டுத் தலங்கள் இம்மாவட்டத்திற்கு பெருமை சேர்க்கின்றன.
திருப்புல்லாணி அருகே உள்ள சேதுக்கரை, இராமேஸ்வரம் அக்னி தீர்த்தம், தேவிபட்டினம் நவபாஷாணம் ஆகிய இடங்களில் ஆடி அமாவாசைக்கு முன்னோர்களுக்கு தர்ப்பணம் கொடுத்து தீர்த்தமாடுவர்.
# இராமாபுரம்

**இராமாபுரம்** (ஆங்கிலம்:Ramapuram), இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
# இராமாபுரம்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 9&nbsp;மீட்டர் (29&nbsp;அடி) உயரத்தில் இருக்கின்றது.
# இராமாபுரம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 30,251 மக்கள் இங்கு வசிக்கின்றார்கள். இவர்களில் 47% ஆண்கள், 53% பெண்கள் ஆவார்கள். இராமாபுரம் மக்களின் சராசரி கல்வியறிவு 71% ஆகும், இதில் ஆண்களின் கல்வியறிவு 82%, பெண்களின் கல்வியறிவு 61% ஆகும். இது இந்திய தேசிய சராசரி கல்வியறிவான 59.5% விட கூடியதே. இராமாபுரம் மக்கள் தொகையில் 11% ஆறு வயதுக்குட்பட்டோர் ஆவார்கள்.
# இராமாபுரம்

## ஆதாரங்கள்

en:Ramapuram
# இராசிபுரம்

**இராசிபுரம்** (ஆங்கிலம்:Rasipuram), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் இருக்கும் முதல் நிலை நகராட்சி ஆகும். இது ஒருங்கிணைந்த சேலம் மாவட்டத்தின் இரண்டாவது நகராட்சி ஆகும். 1948-இல் உருவாக்கப்பட்ட நகராட்சி ஆகும். இவ்வூரின் பெயர் *ஸ்ரீ ராஜபுரம்* எனப் பழங்காலத்தில் வழங்கப்பட்டதாக இங்கு அமைந்துள்ள கைலாச நாதர் கோயில் கல்வெட்டுகள் குறிக்கின்றன. இராசிபுரம் நகரம் முந்தைய சேலம் மாவட்டத்தில் ஒரு பகுதியாக இருந்தது.
# இராசிபுரம்

## புவியியல்

இவ்வூரின் அமைவிடம் ஆகும். கடல் மட்டத்திலிருந்து இவ்வூர் சராசரியாக 246&nbsp;மீட்டர் (807&nbsp;அடி) உயரத்தில் இருக்கின்றது.
# இராசிபுரம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 46,370 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். இராசிபுரம் மக்களின் சராசரி கல்வியறிவு 73% ஆகும், இதில் ஆண்களின் கல்வியறிவு 79%, பெண்களின் கல்வியறிவு 66% ஆகும். இது இந்திய தேசிய சராசரி கல்வியறிவான 59.5% விட கூடியதே. இராசிபுரம் மக்கள் தொகையில் 10% ஆறு வயதுக்குட்பட்டோர் ஆவார்கள்.
# இராசிபுரம்

## 2022 உள்ளாட்சி தேர்தல்

| வார்டு எண் | கட்சி |  |
| --- | --- | --- |
| 1. | அதிமுக |  |
| 2. | திமுக |  |
| 3. | திமுக |  |
| 4. | விசிக |  |
| 5. | திமுக |  |
| 6. | திமுக |  |
| 7. | திமுக |  |
| 8. | திமுக |  |
| 9. | திமுக |  |
| 10. | அதிமுக |  |
| 11. | திமுக |  |
| 12. | திமுக |  |
| 13. | சுயேட்சை |  |
| 14. | திமுக |  |
| 15. | திமுக |  |
| 16. | காங்கிரஸ் |  |
| 17. | திமுக |  |
| 18. | திமுக |  |
| 19. | திமுக |  |
| 20. | திமுக |  |
| 21. | திமுக |  |
| 22. | திமுக |  |
| 23. | திமுக |  |
| 24. | திமுக |  |
| 25. | திமுக |  |
| 26. | திமுக |  |
| 27. | திமுக | } |
# இராயகிரி

**இராயகிரி** (ஆங்கிலம்:**Rayagiri**), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம், சிவகிரி வட்டத்தில் இருக்கும் பேரூராட்சி ஆகும்.  
இராயகிரி பேரூராட்சி மேற்குத் தொடர்ச்சி மலைக்கு கிழக்கே 10 கிலோ மீட்டர் தொலைவில் அமைந்துள்ளது.மேற்படி மலையிலிருந்து தோன்றும் ஆற்று நீர் இராஜசிங்கபேரி குளம், குலசேகரன்பேரி குளம் ஆகிய குளங்களுக்கு நீர் வரத்தாக உள்ளது. இராஜசிங்கபேரி குளத்திலிருந்து கடம்பன்குளம், மேலப்பண்ணந்தி குளம், கீழப்பண்ணந்தி குளம், ஆண்டான் குளம், சமுத்திரப்பேரி குளம் மற்றும் மேலக்கரிசல்குளம் போன்ற குளங்களுக்கு நீர் கிடைக்கிறது
# இராயகிரி

## அமைவிடம்

இந்த ஊரின் வடக்கே சிவகிரி எனும் ஊரும், தெற்கே வாசுதேவநல்லூர் எனும் ஊரும், கிழக்கே கரிவலம்வந்தநல்லூர் எனும் ஊரும் மேற்கே மேற்கு தொடர்ச்சி மலைப்பகுதியும் எல்லைகளாக உள்ளன.  
திருநெல்வேலியிலிருந்து 80 கி.மீ. தொலைவிலும், சங்கரன்கோவிலிருந்து 24 கி.மீ. தொலைவிலும், சிவகிரியிலிருந்து 7 கி.மீ. தொலைவிலும், வாசுதேவநல்லூரிலிருந்து 10 கி.மீ. தொலைவிலும், இராயகிரி பேரூராட்சி அமைந்துள்ளது. அருகமைந்த தொடருந்து நிலையம் சங்கரன்கோவில் ஆகும்.
# இராயகிரி

## பேரூராட்சியின் அமைப்பு

8.5ச.கி.மீ. பரப்பும்,15வார்டுகளும்,
61தெருக்களும் கொண்ட இப்பேரூராட்சி வாசுதேவநல்லூர் சட்டமன்றத் தொகுதிக்கும், தென்காசி மக்களவைத் தொகுதிக்கும் உட்பட்டது.
# இராயகிரி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3270 வீடுகளும், 11223 மக்கள்தொகையும் கொண்டது.
# இராயகிரி

## கல்வி நிறுவனங்கள்

### தொடக்கப் பள்ளிகள்

1இராயகிரி இந்து நாடார் உறவின்முறை திரு வெ.ராமசாமி நாடார் ஆரம்பப்பள்ளி.
2இராயகிரி இந்து நாடார் உறவின்முறை திரு சி.பா.ஆதித்தனார் ஆரம்பப்பள்ளி.
3டி.டி.டி.ஏ. துவக்கப்பள்ளி.
4அருணாச்சலா துவக்கப்பள்ளி.
5எஸ்.ஆர்.ஆர் துவக்கப்பள்ளி.
6எம்.எஸ்.பி. துவக்கப்பள்ளி.
# இராயகிரி

## கல்வி நிறுவனங்கள்

### உயர் மற்றும் மேல்நிலைப் பள்ளிகள்

1.இராயகிரி இந்து நாடார் உறவின்முறை திரு சி. பா. ஆதித்தனார் பெண்கள் உயர்நிலைப்பள்ளி.
2.இராயகிரி இந்து நாடார் உறவின்முறை திரு சி.பா.சிவந்தி ஆதித்தனார் மேல்நிலைப்பள்ளி(தமிழ் மற்றும் ஆங்கில வழி)
# இராயகிரி

## கல்வி நிறுவனங்கள்

### ஆங்கில வழிக் கல்வி பள்ளிகள்

1. இராயகிரி இந்து நாடார் உறவின்முறை திரு கு காமராஜர் ஆங்கிலப்பள்ளி
1. குமுதா நர்சரி மற்றும் ஆங்கிலப்பள்ளி
# ரீத்தாபுரம்

**ரீத்தாபுரம்** (ஆங்கிலம்:Reethapuram), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், கல்குளம் வட்டத்தில் இருக்கும் ஒரு பேரூராட்சி ஆகும். இப்பேருராட்சி கருங்கல் – குளச்சல் மாநில நெடுஞ்சாலையில் அமைந்துள்ளது.
# ரீத்தாபுரம்

## அமைவிடம்

கன்னியாகுமரியிலிருந்து 19 கி.மீ. தொலைவில் அமைந்த ரீத்தாபுரம் பேரூராட்சிக்கு அருகமைந்த தொடருந்து நிலையம், 10 கி.மீ. தொலைவில் உள்ள இரணிலில் உள்ளது.
# ரீத்தாபுரம்

## அருகமைந்த ஊர்கள்

ரீத்தாபுரத்தின் கிழக்கில் நாகர்கோவில் 20 கி.மீ.; மேற்கே தேங்காப்பட்டினம் 21 கி.மீ.; வடக்கே மார்த்தாண்டம் 17 கி.மீ.; தெற்கே குளச்சல் 2 கி.மீ. தொலைவில் உள்ளது.
# ரீத்தாபுரம்

## பேரூராட்சியின் அமைப்பு

5.64 ச.கி.மீ. பரப்பும், 15 வார்டுகளும், 62 தெருக்களும் கொண்ட இப்பேரூராட்சி குளச்சல் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# ரீத்தாபுரம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5,210 வீடுகளும், 21,177 மக்கள்தொகையும் கொண்டது.
# ருத்திராவதி

**ருத்திராவதி** (ஆங்கிலம்:Rudravathi), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம், தாராபுரம் வட்டத்தில் இருக்கும் ஒரு பேரூராட்சி ஆகும்.
# ருத்திராவதி

## அமைவிடம்

ருத்திராதேவி பேரூராட்சிக்கு தென்கிழக்கில் தாராபுரம் 19 கி.மீ.., தொலைவில் உள்ளது.
# ருத்திராவதி

## பேரூராட்சியின் அமைப்பு

15 பேரூராட்சி மன்ற உறுப்பினர்களைக் கொண்ட இப்பேரூராட்சி தாராபுரம் (சட்டமன்றத் தொகுதி)க்கும், ஈரோடு மக்களவைத் தொகுதிக்கும் உட்பட்டது.
# ருத்திராவதி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,147 வீடுகளும், 6,807 மக்கள்தொகையும் கொண்டது.
# தென் கோடிக்குளம்

**தென் கொடிக்குளம்** (ஆங்கிலம்: *South Kodikulam*), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டம், வத்திராயிருப்பு வட்டத்தில் **எஸ். கொடிக்குளம்** என்று பரவலாக அழைக்கப்படும் ஒரு பேரூராட்சி உள்ளது. இது வத்திராயிருப்பு - கூமாப்பட்டி செல்லும் பாதையில் உள்ளது.  
2011-ஆம் ஆண்டு மக்கள்தொகை கணக்கெடுப்பின்படி, எஸ். கொடிக்குளம் பேரூராட்சி 3,488 வீடுகளும், 12,713 மக்கள்தொகையும் கொண்டது.  
இது 9 ச.கி.மீ. பரப்பும், 15 வார்டுகளும், 34 தெருக்களும் கொண்ட எஸ். கொடிக்குளம் பேரூராட்சி ஸ்ரீவில்லிப்புத்தூர் (சட்டமன்றத் தொகுதி)க்கும், தென்காசி மக்களவைத் தொகுதிக்கும் உட்பட்டது.
# சலங்கப்பாளையம்

**சலங்கப்பாளையம்** (ஆங்கிலம்:**Salangapalayam**), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் பவானி வட்டத்தில் இருக்கும் ஒரு பேரூராட்சி ஆகும்.  
நெல், கரும்பு, மஞ்சள், வாழை போன்ற பயிர்கள் இப்பகுதியில் விளைவிக்கப்படுகிறது. மற்றும் மேலும் கால்மிதியடிகள் அதிகளவில் உற்பத்தியாகி வெளிநாடுகளுக்கு ஏற்றுமதி செய்யப்படுகிறது.
# சலங்கப்பாளையம்

## அமைவிடம்

சலங்கபாளயம் பேரூராட்சியிலிருந்து ஈரோடு 22 கி.மீ.. தொலைவில் உள்ளது. இதன் கிழக்கே பவானி 14 கி.மீ..; மேற்கே கோபிச்செட்டிப்பாளையம் 13 கி.மீ..; வடக்கில் அந்தியூர் 30 கி.மீ..; தெற்கில் பெருந்துறை 18 கி.மீ.. தொலைவில் உள்ளது.
# சலங்கப்பாளையம்

## பேரூராட்சியின் அமைப்பு

24.24 ச.கி.மீ.. பரப்பும், 15 பேரூராட்சி மன்ற உறுப்பினர்களையும், 112 தெருக்களையும் கொண்ட இப்பேரூராட்சி பவானி (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.
# சலங்கப்பாளையம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,668 வீடுகளும், 15,609 மக்கள்தொகையும் கொண்டது.
# சேலம்

**சேலம்** (*Salem*) என்பது இந்தியாவின், தமிழ்நாடு மாநிலத்தில் அமைந்துள்ள சேலம் மாவட்டத்தில் இருக்கும் ஒரு சேலம் மாநகராட்சி ஆகும். தமிழகத்தின் ஐந்தாவது பெரிய நகரான சேலம் தமிழகத்தின் வட மத்திய பகுதியில் அமைந்துள்ளது. மழவர் நாட்டில் அமைந்துள்ள இவ்வூர், மாம்பழத்திற்கு பெயர் பெற்றது. சேலம் மாநகராட்சி பரந்து விரிந்த ஓர் பெருநகரம் ஆகும். தமிழகத்தின் சென்னை, கோயம்புத்தூர், மதுரை மற்றும் திருச்சிக்கு அடுத்த ஐந்தாவது பெருநகரம் ஆகும். தென்னிந்தியாவை பொறுத்தவரையும், தமிழகத்தை பொறுத்தவரை இங்கு தான் தமிழக மக்கள் நுகர்வோர் பொருட்கள் விலை நிர்ணயிக்கப்படும். சேலம் மாநகர விலைதான் தமிழகத்தில் 38 மாவட்டங்களும் நிர்ணயிக்கப்படும்.
# சேலம்

## பெயர்க்காரணம்

சேரலம் என்பது சேலம் ஆனது என்பதற்கு ஏத்தாப்பூர் செப்பேட்டில் உள்ள "சாலிய சேரமண்டலம்" என்ற தொடரை ஆதாரமாகக் கூறுவர். சேரவரையன் மலையும் இதற்கு இன்னொரு சான்றாக இருக்கிறது. **சைலம்** என்ற சொல்லிற்கு மலைகளால் சூழ்ந்த வாழிடம் என்பது பொருள். இதனால் சைலம் என்பதே திரிந்து சேலம் ஆனது என்பதற்கு ஆதாரங்கள் ஏதுமில்லை. இவ்வூரை சைலம் எனக் குறிப்பிடும், ஆவணங்களோ கல்வெட்டுகளோ எதுமில்லை. ஆனால் சேலம் எனவே குறிப்பிடும் கல்வெட்டுகள் மாவட்டம் முழுவதும் கிடைக்கின்றன.  
சேலத்தின் முதன்மை மலைத் தொடர் சேர்வராயன் மலை. சேர+அரையன் என்பதின் திரிபே சேர்வராயன் என்றாகும். அரையன் என்பதற்கு அரசன் என்று பொருள். எனவே சேரலம் என்பதின் திரிபு சேலம் என்றானது எனலாம். ஏத்தாப்பூர் செப்பேடு இவ்வூரைச் "சாலிய சேரமண்டலம்" எனக் குறிப்பிடுகிறது. எனவே, சேரலம் என்னும் பெயரே காலப்போக்கில் திரிந்து சேலம் என வழங்கப்பட்டது எனக் கூறுவதற்குச் சிறு ஆதாரங்கள் உண்டு. 'சேலம்' என்றால் "மலைகள் சூழ்ந்த இடம்" என்று பொருள். சேலை நெசவில் பெயர்பெற்று சேலையூர் என்ற பெயர் சேலம் என காலப்போக்கில் மருவியது எனவும் கூறுவர். இலக்கண விதிப்படி சேல்+அம் = சேலம் என புணரும். சேல் ஆறும் ஏரிகளும் நிறைந்த பகுதிகளில் மீன்கள் நிறைய கிடைத்ததால் இப்பெயர் பெற்றிருக்கலாம் எனவும் கூறலாம் என்றாலும் சேரன் ஆண்டதால் சேர்வராயன் மலை ஆயிற்று என்பது போல *சேரலம்* என்பது "சேலம்" ஆயிற்று என்பதே சரியாகத் தோன்றுகிறது.  
சேலம் மாவட்ட SALEM என்ற ஐந்தெழுத்தின் சிறப்புகளாவன:- S - Steel - எஃகு A - Aluminium - அலுமினியம் L - Limestone - சுண்ணாம்புக் கல் E - Electricity - மின்சாரம் M - Mangoes - மாம்பலம்
# சேலம்

## வரலாறு

சேலம் மற்றும் கோவைப் பகுதிகள் நீண்ட காலம் மதுரை நாயக்கர்களின் கட்டுப்பாட்டில் இருந்தது. பிற்பாடு பொ.ஊ. 1768 இல் மதுரை-மைசூர் போரில் சேலம் ஹைதர் அலி கட்டுப்பாட்டுக்கு சென்றது. பின்பு 1799இல் லார்டு க்லைவ் கைப்பற்றி சங்ககிரி துர்கத்தை தலைமை இடமாக கொண்டு வெள்ளையர்கள் அரசாங்கம் சார்பில் நிர்வாகம் நடந்தது. ஆங்கிலேயர்களின் இராணுவ படைத்தளமாக சேலம் விளங்கியது. அவர்கள் கட்டிய கோட்டை இங்குள்ளது, கோட்டைப்பகுதி தற்போது நகரின் மைய பகுதியாக உள்ளது.  
சேலம் மாவட்டம் கொங்குநாட்டின் ஒரு பகுதியாக பண்டைய நாட்களில் இருந்து வந்துள்ளது. அதற்கு முன்னர் அதியமான் ஆட்சிப் பகுதியில் இருந்து வந்துள்ளது. சேலம் மாவட்டத்தின் வரலாறு பழமையானது. இங்கு புதிய கற்கால மனிதன் பயன்படுத்திய கோடரிகள், சுத்திகள், பானைகள், தேய்ப்புக் கற்கள், வளையல்கள் போன்றவை சேர்வராயன், கல்ராயன், வத்தலமலை, மேலகிரி, குட்டிராயன் மலை முதலிய பகுதியில் கிடைத்திருக்கிறது. எண்ணற்ற நடுகற்கள் கிடைத்திருக்கின்றது. இம்மாவட்டம் தர்மபுரி அதியமான்கள், சோழர்கள், கன்னடர்கள், நாயக்கர்கள், திப்புசுல்தான், ஆங்கிலேயர்கள் ஆட்சிக்கு உட்பட்டிருந்தது.  
பிரிட்டீஷ் கிழக்கிந்தியக் கம்பெனி படைக்கும் திப்பு சுல்தானுக்கும் இடையே 1792இல் நடைபெற்ற போரைத் தொடர்ந்து ஒரு ஒப்பந்தம் ஏற்பட்டது. இதன் அடிப்படையில் திப்புசுல்தானிடம் இருந்து பெறப்பட்ட பகுதிகளைக் கொண்டு 'பாரமஹால் மற்றும் சேலம்' மாவட்டம் 1792இல் உருவாக்கப்பட்டது. தர்மபுரி மாவட்டத்தின் பெரும்பாலான பகுதிகளைக் கொண்டு பாரமஹால் (12 சமஸ்தானங்கள்) மற்றும் சேலம் மாவட்டத்தின் கிருஷ்ணகிரியைத் தலைநகராகக் கொண்ட பார மஹால் மாவட்டம் என்றும், சேலத்தைத் தலைநகராகக் கொண்ட தாலக்காட் மாவட்டம் என்றும் இரண்டாகப் பிரிக்கப்பட்டது. 1801இல் இவை இரண்டும் ஒன்றிணைக்கப்பட்டது. பின்னர் 1808இல் இ. ஆர். ஹார்கிரேவ் மாவட்ட ஆட்சித் தலைவராக இருந்தபோது, இது சேலம் மாவட்டம் எனப் பெயர் மாற்றம் செய்யப்பட்டது. மாவட்டத் தலைநகர் தருமபுரியில் இருந்து சேலத்திற்கு 1830இல் மாற்றப்பட்டது. தொடர்ந்து சில ஆண்டுகள் தலைநகர் ஓசூருக்கு மாற்றப்பட்டாலும்கூட, 1860இல் ஆட்சித் தலைவர் அலுவலகம் மீண்டும் சேலத்திற்கு மாற்றப்பட்டது. 1965இல் சேலத்தில் இருந்து சேர்வராயன் மலையின் வடக்கில் உள்ள பகுதிகள் தனியாகப் பிரிக்கப்பட்டு, தர்மபுரி மாவட்டம் புதியதாக உருவாக்கப்பட்டது. 1996 மே மாதம் சேலம் மாவட்டத்திலிருந்து நாமக்கல் மாவட்டம் உருவாக்கப்பட்டது.
# சேலம்

## சிறப்பு

கொங்கு மண்டலத்தின் கிழக்கு எல்லையில் அமைந்துள்ள சேலம் ஒரு வணிக நடுவம் ஆகும். சேலம் மல்கோவா வகை, மாம்பழத்திற்கு பெயர் பெற்ற இடம். இதனால் இதனை "மாங்கனி நகரம்" என்றும் அழைப்பார்கள்.
# சேலம்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 278&nbsp;மீட்டர் (912&nbsp;அடி) உயரத்தில் இருக்கின்றது. சேர்வராயன் மலைத்தொடரில் உற்பத்தியாகும் திருமணிமுத்தாறு சேலம் நகரின் ஊடாக செல்கிறது. சேர்வராயன் மலைத்தொடரில் அமைந்துள்ள ஏற்காடு சேலத்திலிருந்து 35 கி.மீ. தொலைவில் அமைந்துள்ளது. நாம மலை, ஊத்து மலை, கஞ்ச மலை, சாமியார் குன்று ஆகியவை சேலத்தை சுற்றி அமைந்த சில மலைகள்.
# சேலம்

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 829,267 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். சேலம் மக்களின் சராசரி கல்வியறிவு 84.42% ஆகும், இதில் ஆண்களின் கல்வியறிவு 89.30%, பெண்களின் கல்வியறிவு 79.50% ஆகும்.  
2011 ஆம் ஆண்டு மதவாரியான கணக்கெடுப்பின்படி, சேலத்தில் இந்துக்கள்
89.79%, முஸ்லிம்கள் 7.48%, கிறிஸ்தவர்கள் 2.36%, சீக்கியர்கள் 0.02%, பௌத்தர்கள் 0.01%, சைனர்கள் 0.11%, 0.2% பிற மதங்களைப் பின்பற்றுபவர்கள் மற்றும் சமயமில்லாதவர்கள் 0.02% பேர்களும் உள்ளனர்.  
2011 இல் எடுக்கப்பட்ட மக்கள்தொகை கணக்கெடுப்பின், மதிப்பீடுகளின்படி மாநகரப்பகுதியின் மக்கள்தொகை 8,29,267 ஆகவும், கூட்டுநகரப்பகுதியின் மக்கள்தொகை 9,17,414 ஆகவும் உள்ளது.
# சேலம்

## நகரச் சிறப்புகள்

- சேலம் சி. விஜயராகவாச்சாரியார் இம்மாநகரத்தை சேர்ந்தவர்கள்.
- 1937ல் சேலம் மாவட்டத்தில் தான் முதன் முதலில் மதுவிலக்கு அமுலுக்கு வந்தது.
- இங்கு விளையும் மல்கோவா மாம்பழம் மிகவும் பிரசித்தி பெற்றது.
- தென்னிந்திய திரைத்துறையில் முதன்முதலில் தொழில்நுட்பங்களைக் கொண்டு வந்து உலகத்திலேயே 100 திரைப்படங்களுக்கு மேல் தயாரித்த சேலம் மாடர்ன் தியேட்டர்ஸ் நிறுவனம்.
- சேலம் என்ற பெயரில் அமெரிக்காவிலும், இங்கிலாந்திலும் கூட நகரங்கள் உண்டு.
- கைத்தறி, வணிக நிலையங்கள் நிறைந்தது இவ்வூர்.
- சேலம் நகரத்தில் வாணிக வளத்தைப் பெருக்கும் இடம் 'லீபஜார்' என்னும் கடைவீதியிலுள்ள மொத்த வியாபார நிலையங்களாகிய பல்வேறு மண்டிகள், இந்நகரத்தில் வாரந்தோறும் செவ்வாய்கிழமையன்று நடைபெறுகின்ற வாரச் சந்தை வியாபாரம் மிகவும் பெரியதாகும். இந்த வாரச் சந்தைக்கு, இம்மாவட்டத்திலிருந்தும் அடுத்த மாவட்டங்களிலிருந்தும் பொருட்களை விற்பதற்கும், வாங்குவதற்கும் ஏராளமான மக்கள் வந்து கூடுவார்கள்.
- இந்தியாவிலேயே மிகவும் நீளமான - பெரிய இரயில்வே நடைமேடை சேலம் சந்திப்பு நிலையத்தில் உள்ள நடைமேடை ஆகும்.
- சேலம் மாவட்ட அரசு அருங்காட்சியகம் ஓமலூர் சாலையில் அமைந்துள்ளது.
- சேலத்தைச் சுற்றி பார்க்கத்தக்க இடங்கள்: 24 கி.மீ. தொலைவிலுள்ள தாரமங்கலம் அருள்மிகு கைலாசநாதர் கோவில், 5 கி.மீ. தொலைவிலுள்ள ஸ்ரீகுமரகிரி கோயில், 10 கி.மீ. தொலைவிலுள்ள கந்தராஸ்ரமம், திப்புசுல்தான் கட்டிய ஜாமா மஜ்ஜிட், சேலம் ஸ்டீல் பிளாண்டை அனுமதியுடன் பார்க்கலாம். 10 கி.மீ. தொலைவிலுள்ள குரும்பபட்டி உயிரியல் பூங்கா - இது சேர்வராயன் மலையடிவாரத்தில் அமைந்துள்ளது.
- சேர்வராயன் மலைத்தொடரில் அமைந்துள்ள *ஏழைகளின் ஊட்டி* எனப்படும் ஏற்காடு சேலத்திலிருந்து 35 கி.மீ. தொலைவில் அமைந்துள்ளது.
# சேலம்

## பொருளாதாரம்

- சேலம் பல்வேறு கனிமவளங்கள் நிறைந்த இடம். இங்கு கிடைக்கும் இரும்பு தாதுவை பயன்படுத்தி இந்திய நடுவன் அரசின் செயில் (*SAIL*) நிறுவனம் சேலம் இரும்பாலையை அமைத்துள்ளது. இது தமிழ்நாட்டின் ஒரே உருக்கு ஆலை ஆகும்.
- இந்தியாவில் மாக்னசைட் தாது பெருமளவு கிடைக்கும் இடங்களில் சேலமும் ஒன்று. டால்மியா மற்றும் தமிழக அரசின் டான்மாங் (*TANMAG - TAMILNADU MAGNESITE LIMITED*) நிறுவனங்கள் மாக்னசைட் சுரங்கங்களை இங்கு அமைத்துள்ளன.  
- அதிக அளவில் வெள்ளி ஆபரணங்கள் செய்யும் தொழில் இங்கு நடைபெறுகிறது.
- இது தவிர நூற்பாலை, வாகன உதிரிபாக ஆலை, சேகோ (சவ்வரிசி) ஆலை ஆகியவையும் உள்ளன.
- இந்த மாவட்டத்தில் கோழிப் பண்ணைகளும் அதிக அளவில் உள்ளன.
- இங்கு உள்ள லீ-பஜார், மஞ்சள், கடலை, தேங்காய், அரிசி போன்ற வேளாண்மை சார்ந்த சந்தைக்குப் பெயர் பெற்றது.
தெரியும் டான்மாங் மாக்னசைட் சுரங்கம்]]
# சேலம்

## பொது விபரம்

- வங்கிகள்: 749 (கூட்டுறவு வங்கிகளையும் சேர்த்து)
- காவல் நிலையம்: 31
- அஞ்சல் நிலையங்கள்: தலைமை அஞ்சலகம் - 394
- திரையரங்குகள்: 136
- தொலைபேசிகள்: 96,564
- மழையளவு: சராசரி 841 மி.மீ.; சில சமயம் 1,056 மி.மீ.
- முக்கிய ஆறுகள்: காவிரி, மணிமுத்தாறு, வசிஷ்ட நதி
- அணைகள்: மேட்டூர் (ஸ்டான்லி நீர்த்தேக்கம்) ஆனை மடுவு, கரிய கோவில்;
# சேலம்

## உள்ளாட்சி நிர்வாகம்

மாநகராட்சி - 1; நகரசபைகள் - 4; ஊராட்சி ஒன்றியங்கள் - 20; பேரூராட்சிகள் - 34; பஞ்சாயத்துகள் - 376; கிராமங்கள் - 3,100;
# சேலம்

## வருவாய் நிர்வாகம்

கோட்டங்கள் - 4; வட்டங்கள் - 9;